Diari Oficial de la Generalitat Valenciana


Sumari del DOGV 4384, del 22-11-2002 (2002/12612)

ACORD de 19 de novembre de 2002, del Govern Valencià, pel qual determina els llocs de treball adscrits a les unitats hospitalàries de servicis especials.
---------------------------------------------------------------------------------------------------------------------------------------------------------

### Dades del document

Número de DOGV
:   4384

Data del DOGV
:   22-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12841


Data del document
:   19-11-2002

Organisme emissor
:   Conselleria de Sanitat

Tipus de document
:   Acord

Descriptors 

:   * professió sanitària
    * personal
    * establiment hospitalari

ACORD de 19 de novembre de 2002, del Govern Valencià, pel qual determina els llocs de treball adscrits a les unitats hospitalàries de servicis especials. [2002/X12876]
  
El Govern Valencià, en la reunió del dia 19 de novembre de 2002, adoptà l'acord següent:
  
L'Acord d'1 de setembre de 1998, del Govern Valencià, pel qual es varen modificar les retribucions de determinat personal sanitari no facultatiu, va crear el grup retributiu denominat ATS/DUI d'unitats hospitalàries de servicis especials, que englobava els llocs de treball en portes d'urgències, unitats de reanimació i cures intensives.
  
Posteriorment, l'Acord d'1 d'octubre de 2002, del Govern Valencià, pel qual es va aprovar l'acord subscrit entre la Conselleria de Sanitat i les organitzacions sindicals amb representació en la Mesa Sectorial de Sanitat en matèria d'eficiència dels servicis sanitaris, racionalització i homologació de les condicions retributives i laborals i jornada i horari de treball del personal al servici de les institucions sanitàries de la Conselleria de Sanitat, va crear els grups retributius d'auxiliar d'infermeria de servicis especials i zelador de servicis especials.
  
Este fet fa necessari establir els llocs de treball d'ATS/DUI, auxiliars d'infermeria i zeladors que han de percebre les retribucions corresponents a estos servicis especials.
  
Per tant, després de l'informe de l'Àrea Jurídica de la Conselleria de Sanitat i després d'haver sigut negociada en la Mesa Sectorial de Sanitat, segons que preveu l'article 32 de la Llei 9/1987, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, fent ús de l'habilitació que conté l'article 53 de la Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, a proposta del conseller de Sanitat, el Govern Valencià
  
ACORDA
  
Primer
  
Els grups retributius 101, ATS/DUI de servicis especials, 104, auxiliar d'infermeria de servicis especials, i 105, zelador de servicis especials, englobaran els llocs de treball en les portes d'urgències, les unitats de reanimació, de cures intensives, unitats d'infecciosos i de curta estada.
  
Segon
  
Este acord tindrà efecte a partir del primer dia del mes següent a l'aprovació.
  
Tercer
  
Autoritzar el conseller de Sanitat per a adoptar les mesures necessàries per a l'execució del que establix este acord.
  
Quart
  
Ordenar la publicació d'este acord en el Diari Oficial de la Generalitat Valenciana.
  
València, 19 de novembre de 2002
  
El vicepresident i secretari del Govern Valencià,